Publication: Magyar Közlöny
Issue: MK-2003-83 (Year: 2003, Number: 83)
Era: 1990-2004
Section: szóló 1991. évi IL. törvény (a továbbiakban: Cstv.) I., III. és
Paragraph Index: 228

(2) Az Fkt. 30. §-ának (2) bekezdése helyébe a következõ rendelkezés lép: „(2) A kereskedelmi képviselet kérelemre történõ törlésének nem feltétele az (1) bekezdés a)—c) pontjaiban meghatározott feltételek fennállása, ha a külföldi vállalkozás székhelye (bejegyzése) szerinti államnak a Magyar Köztársasággal nemzetközi szerzõdése van a polgári és kereskedelmi ügyekre nézve a bírósági joghatóságról és a bírósági határozatok végrehajtásáról, valamint a köztartozások behajtásáról, vagy ezeket a kérdéseket európai közösségi jogi szabályozás rendezi. A kereskedelmi képviseletnek azonban ebben az esetben is közzé kell tennie a megszüntetésérõl a Cégközlönyben közleményt azzal, hogy a hitelezõk követeléseiket harminc napon belül a kereskedelmi képviseletnél jelentsék be, továbbá tájékoztatást kell adnia arról is, hogy a ki nem elégített követeléseket a hitelezõk milyen eljárásban érvényesíthetik.”

Source: https://magyarkozlony.hu/hivatalos-lapok/85f56a9642f5fb2fa7e734095713d721dd14b2f2/dokumentumok/deb3d8f9ddaeab5e6db7cda98cb701f7536bbc92/letoltes